Oficiālais Vēstnesis L 339 , 27/12/1984 Lpp. 0026 - 0026

Speciālizdevums somu valodā: Nodaļa 3 Sējums 18 Lpp. 0082

Speciālizdevums spāņu valodā: Nodaļa 03 Sējums 33 Lpp. 0049

Speciālizdevums zviedru valodā: Nodaļa 3 Sējums 18 Lpp. 0082

Speciālizdevums portugāļu valodā Nodaļa 03 Sējums 33 Lpp. 0049



Padomes direktīva (1984. gada 11. decembris), ar kuru groza Direktīvu 71/118/EEK par veselības problēmām, kas ietekmē tirdzniecību ar svaigu mājputnu gaļu (84/642/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. un 100. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Komisija ir ierosinājusi grozīt atsevišķus noteikumus Padomes 1971. gada 15. februāra Direktīvā 71/118/EEK par veselības problēmām, kas ietekmē tirdzniecību ar svaigu mājputnu gaļu [4], kurā jaunākie grozījumi izdarīti ar Direktīvu 84/186/EEK [5]; tā kā Direktīvas 71/118/EEK 14. panta 2. punktā un 16.a panta a) apakšpunktā minēto atkāpju spēkā esamība jāpagarina, tās turpmāk pārskatot; tā kā turklāt 1979. gada 14. februārī Komisijas priekšlikumu nosūtīja Padomei, lai pagarinātu atdzesēšanas procesa izmantošanu liemeņiem, kurus ir paredzēts realizēt atdzesētā veidā, IR PIEŅĒMUSI ŠO DIREKTĪVU. 1. pants Ar šo Direktīvu 71/118/EEK groza šādi: 1. Direktīvas 14. panta 2. punktu aizstāj ar šādu: "2. Tomēr attiecībā uz karkasiem, kas ir iegūti un paredzēti realizācijai to teritorijā, dalībvalstis var pēc pieprasījuma uzņēmumiem piešķirt atkāpes no 1. punkta prasībām. Dalībvalstis, kas izmanto pirmajā daļā noteiktās atkāpes, nedrīkst noraidīt tādas mājputnu gaļas ievešanu to teritorijā, kura iegūta citās dalībvalstīs ar tādiem pašiem nosacījumiem ." 2. Direktīvas 14.a panta 3. punktā datumu "1978. gada 31. decembris" aizstāj ar datumu "1986. gada 1. janvāris". 3. Direktīvas 16.a panta a) apakšpunkta trešo ievilkumu aizstāj ar šādu: - "atkāpi no I pielikuma V nodaļā paredzētajiem noteikumiem par kaušanu un iekšu izņemšanu, lai ražotu daļēji izķidātus vai neizķidātus mājputnus. Padome, veicot 16.b pantā paredzēto pārskatīšanu, pārbauda nosacījumus, ar kuriem pirmajā daļā minēto gaļu var pieņemt Kopienas iekšējā tirdzniecībā;" 4. Direktīvā iekļauj šādu pantu: "16.b pants Līdz 1986. gada 15. augustam Padome ar kvalificētu balsu vairākumu pēc Komisijas priekšlikuma pārskata 14. panta 2. punktā un 16.a panta a) apakšpunktā noteiktās atkāpes. Šo atkāpju pārskatīšanu veic, pamatojoties uz Komisijas ziņojumu, kam attiecīgā gadījumā pievienoti priekšlikumi, kuros ņemti vērā jaunāko zinātnisko pētījumu secinājumi par garantijām, ko šāda veida ražošana piedāvā." 2. pants Dalībvalstīs stājas spēkā normatīvi un administratīvi akti, kas vajadzīgi, lai ne vēlāk par 1984. gada 31. decembri izpildītu šīs direktīvas prasības. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1984. gada 11. decembrī Padomes vārdā — priekšsēdētājs A. Deasy [1] OV C 65, 9.3.1979., 5. lpp. [2] OV C 140, 5.6.1979., 180. lpp. [3] OV C 247, 1.10.1979., 16. lpp. [4] OV L 55, 8.3.1971., 23. lpp. [5] OV L 87, 30.3.1984., 27. lpp. --------------------------------------------------